Isabella se blog: 'Lied in my hart' | SARIE
Isabella se blog: 'Lied in my hart'	deur Isabella Niehaus
In die somer skop jy jou plakkies al by die voordeur uit, gooi al wat 'n deur is oop en sit tot laat buite en lees. Nou is dit 'n anner storie: jy sit al die ligte aan, tap dadelik 'n reuse warm bad in, trek jou flennie jamies vroeg aand aan met sokkies en pantoffeltjies en sit met 'n heater – aan elke kant – voor die rekenaar…en kwart voor agt is dit soooo donker dat jy seker is dit is lankal slaaptyd.
Mens moet nou ook onthou daar is wel 'n kleine pikante plat televisie skerm in die huis – sonner 'n aerial. Resultaat is sneeu op die skerm. En dis al. Ek het darem al in die drie jaar vandat Taro vir my, met mý kaart, 'n televisie aangeskaf het, so 6 DVD's gekyk, maar nou's die kind op die see . En laas het ek als ontkoppel toe daar 'n televisie in 'n foto nodig was… en nou synde madam van die agtergeblewenes is waar dit enigiets tegnies is, het ek nie 'n cooking clue hoe om alles weer werkend te kry nie. Enigste opsie: voor die rekenaar sal jy sit!
Laas Saterdagoggend erg vroeg , in fact dit was nog pikdonker buite ,toe dra Dowie al die tafels en stoele dek toe . Rensie en ek en Rona plak bakke uit met phylo pastry, dan laag kaas dan gestoomde butternut, rou gesnyde spinasie… sprinkel met al wat 'n krui is en handjie vol rocket. Baie gekrummelde feta en dan die eier en room en stock mengsel. Ons eie idee van quiches.
Daar's so 25 vrouens wat elfuur vrolik en beautiful aankom vir 'n oggend van klere en juwele, grimering en hare gesels. Al die luister en kyk word afgesluk met 'n yskoue witwyn en al ons disse om aan te peusel. En die weskus weer speel saam…'n windlose beautiful sonskyn Saterdag vir die vroue hier op die duin!
Absoluut fabulous hoe vrouens hoe oud ook al altyd vrou bly. Lief vir die mooi. Vir die vroulike. My dag is gemaak deur Johanna en Engela albei in hulle 70's – twee moderne dames. Hulle pas aan en vra en drink hulle wyntjie en het 'n jolly tyd tussen die jonges!
Sondagoggend word ek wakker en iets is missing. Koffie, toe nog koffie en toe drop daai vyfrand en ek weet : dis daai bekende Hallo Mother dearest…happi happi to the best mom in the world! Luv You!
As self aangestelde peetma van die klein dingetjie met die drie tandjies en fluweel vel is ek agtuur op pad Vredendurg toe. Pick 'n Pay toe. Sausage rolls, samoosas, klein ronde knoffel broodjies, worsies en cheese bites, bacon kips,smeer kase, juice….dis my bydrae vir die verjaarsdag.
Ek ry Rensie se straat mis in Louwille. Hier kom 'n bondeltjie in skelpienk pajamas aangehardloop – dis half tien in die oggend, rubens clevage wip en die manne staar!
Ek ry weg met 'n lied in my hart, op die hoek van Boomstraat lê 'n man…uitgepass met 'n kleine brandsieke hondjie, rooi bandjie om die nek, by sy kop. So speel die kindertjies in hulle pajamas en krullers al om die mens. Niemand steur hom nie en sy hond bly sy beste pel, daar loop die trane al weer. Wil sommer die hond en sy baas red.
Op pad terug met al die prentjies en emosies in my kop lag ek vir die bosluisvoël wat op die kaal geskeerde skaap se rug sit, skaap wei rustig en voel sit net…obviously 'n sagte kussing met min bosluise!
En later ry ek Paarl toe vir 'n wonderlike lunch by Hanlie en Gavin .'n Sagte pers huis in die Paarl. Hoe beautiful en kunstig is die huis nie! Ons eet slow food – salm met 'n dill sous, hoofgereg boud met 'n creamy sous, hoender met 'n granaat sous…root vegetables en aspersie-en-quail-eiertjie slaai.
Vrede vir julle…of soos my kind sal sê: peace !
Lief vir jou Miss Bella, jy skryf net so wonderlik soos jy self is! Jou woord prentjies is net so eg soos jy en tower pragtige prentjies en reuke op! Jy is special Miss Bella, very special! Sarie verloor 'n great mens en "unmatched" talent! Ons sal jou mis in die boek, jou uitgawes het uitgestaan! Vrede Miss Bella van die dunes.
Bella, nogmaals dankie vir 'n heerlike Saterdag oggend.
Jou eerlikheid oor alles Bellakie, jou eerlikheid…
Dierbare Bellatjie….dankie vir die inspiring thoughts….altyd lekker om jou stories te lees….x x Gerda
Net solat Mies Bella wiet: Mies se liefde vir anne' mense is 'n gawe wat Mies se Mama seker baie vreugde gegee het…….ek weet, want ekke kry baie daarvan. En Mies het altyd 'n smaail op die gesiggie. En as daai smaail nie daar is nie, het iemand definitief lomp en lelik op Mies se stertvere getrap. Nooit sommernet nie, altyd net saam met 'n blou kol. Maar gelukkig is Mies se vreugdeknoppie ver oorontwikkel en kom daai smaail met rasse skrede terug waar hy hoort. Dis Mies se nalatenskap vir ammil wat vir Mies liefhet en ken.
En net solat Mies NOG wiet: die modeblaaie in SARIE is skielik weer kenmerkend van Mies: wereldklas en uniek. DIS nou inspirasie – ons eie Grace Boddington. So as Mies se naam (Italiaans vir mooi) nie genoeg is nie, pas GRACE netso goed. So van nou af is Mies se naam Bella Grace Dynhaus. Hoe's daai? :Liefde en admirasie vi' ewwe ouky?
Bella, dankie vir die inspirasie op 'n Dinsdagoggend, ek wou dit gisteraand lees, maar is bly ek het dit eers vanoggend gedoen. Ek voel nou goed en positief. Dit is altyd lekker om jou stories te lees. Baie Liefde!!!!!!
Ek kan maar net beaam wat almal voor my alreeds gese het!!!!
Jy is a beautiful, spesiale vrou!!
Ek het al so baie by jou geleer daar by jou paleis op die duin….nee dis n hawe!!!
Elke persoon wat ooit die voorreg het om jou tuiste te betree, word baie spesiaal laat voel en ook so behandel.
n Skamele dankie is nie genoeg….maar baie dankie!!!??
Bella – dankie vir jou wonderlike stories – altyd 'n plesier om te lees – ons wil nog baie van jou hoor asseblief 🙂 Groot hugz xoxo
Dankie vir die stap deur jou tuin en die saam kuier met al die mense wat jy so wonderlik beskryf. Dis n fees om jou blog te lees. Mwah
Liewe Bella, se vir 'Sarie' jy moet nerens heen gaan nie! Ons wil net weer en nog en meer van jou wonderlike stories lees asb!
Dankie vir julle almal wat lees. Dis sooo lekker om te weet daar is mense wat mens se geskribbel geniet! Groot drukke vir julle en lekker week verder. Bella
Mag ek jou ook "Bella" noem, selfs al ken ek jou net van al die lekker lees in die boeke en het ek al deur die jare myself verlustig in jou blyplek en jou gawe om net so wonderlik oor te kom deur foto's as wat jy regtig is. Dankie daarvoor, ek voel reeds soos 'n vriendin. Jy is 'n wonderlik inspirasie, en ek kon vanoggend, soos wat ek jou blog gelees het, saam jou kuier … met prentjies in my kop. Ai, al is ek 'n Potchefstromer sal ek darem graag eeeendag ook so ou lekker plekkie wou hê op 'n duin wat uitkyk oor die see met 'n groentetuintjie met allerande lekker vars kruie! Intussen sal ek my kruie buite my kombuisventer ook geniet, selfs al kan ek nou nie waffers kook nie, dit klink net reg. Jy is 'n inspirasie!
mooi en nice soos altyd Bellie !!!
Isabella…… (jou naam lui vir my so mooi soos klokkies; ek gaan dit nie verkort nie). Al wat ek gedoen het is.., ek het jou blog gelees en ek is weggevoer hier vanuit die rotresies in Gauteng na my hartland in die Kaap. Daar waar slow living werklik betekenis kry. Dankie vir die heerlike kykie in jou lewe. Ek verlang nou so om op jou sandduin te loop, 'n strandstoel staan te maak en salig te lees aan 'n lekker boek, met een oog op Tafelberg. Mag jy NOOIT uittree nie, maar altyd bly om mense te inspireer en weg te voer (hetsy deur die modeblaaie of jou vertellings). Warm groete uit Pretoria